|  |
| --- |
| 12. SJEDNICA GRADSKOG VIJEĆA GRADA POŽEGE  TOČKA 16. DNEVNOG REDA  PRIJEDLOG ODLUKE  O PROVOĐENJU PRODUŽENOG BORAVKA U  GRADSKIM OSNOVNIM ŠKOLAMA  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Svibanj 2022. |

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradonačelnik

KLASA: 602-01/22-01/11

URBROJ: 2177-1-01/01-22-1

Požega, 16. svibnja 2022.

GRADSKOM VIJEĆU GRADA POŽEGE

PREDMET: Prijedlog Odluke o provođenju produženog boravka u gradskim osnovnim školama

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o provođenju produženog boravka u gradskim osnovnim školama.

Pravna osnova za ovaj Prijedlog Odluke je u članku 19.a stavku 2. podstavku 7. i članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. , 98/19. i 144/20.), članku 143. stavku 6. točki 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/0.9](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/1.1](http://www.zakon.hr/cms.htm?id=70), [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), 152/14., 7/17., 68/18., 98/19. i 64/20.), odredbama Državnog pedagoškog standarda osnovnoškolskog sustava odgoja i obrazovanja (Narodne novine, broj: 63/08. i 90/10.), odredbama Pravilnika o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (Narodne novine, broj: 124/09. i 73/10.), te članku 18. stavku 1. podstavku 7. i članku 39. stavku 1. podstavku 3. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o provođenju produženog boravka u gradskim osnovnim školama

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradonačelnik

KLASA: 602-01/22-01/11

URBROJ: 2177-1-01/01-22-2

Požega, 16. svibnja 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: broj: 2/21.), Gradonačelnik Grada Požege dana, 16. svibnja 2022. godine, donosi

Z A K L J U Č A K

I. Utvrđuje se Prijedlog Odluke o provođenju produženog boravka u gradskim osnovnim školama kao u predloženom tekstu.

II. Prijedlog Odluke iz točke I. ovoga Zaključka, upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

Gradsko vijeće

KLASA: 602-01/22-01/11

URBROJ:2177-1-02/01-22-3

Požega, \_\_. svibnja 2022.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 143. stavka 6. točke 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182)., [94/13](http://www.zakon.hr/cms.htm?id=480)., 152/14., 7/17., 68/18., 98/19. i 64/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 12. sjednici, održanoj dana, \_\_. svibnja 2022. godine, donosi

O D L U K U

o provođenju produženog boravka u gradskim osnovnim školama

I. OPĆE ODREDBE

Članak 1.

Ovom Odlukom uređuje se provođenje produženog boravka u osnovnima školama kojima je Grad Požege osnivač, kako slijedi:

* OŠ Antuna Kanižlića
* OŠ Dobriša Cesarić
* OŠ Julija Kempfa

(u nastavku teksta: škola) kao šire javne potrebe, utvrđivanje njihova opsega te načina financiranja i mjerila za naplatu usluge.

Članak 2.

Upis djece u program produženog boravka provodi se prema Planu upisa što ga za svaku školsku godinu donosi Školski odbor uz suglasnost Grada Požege kao osnivača.

II. PRODUŽENI BORAVAK

Članak 3.

(1) Produženi boravak je organizirani boravak djece u školi prije ili nakon redovite, obvezne nastave i školskih aktivnosti, koji uključuje i prehranu.

(2) Škola ostvaruje produženi boravak na temelju godišnjeg programa rada produženog boravka.

Članak 4.

Polaznici produženog boravka u formiranoj odgojno-obrazovnoj skupini (u nastavku teksta: skupina) su učenici iz prvih i drugih razreda, koji polaze razrednu nastavu u jutarnjoj smjeni.

Članak 5.

(1) Trajanje dnevnog produženog boravka obuhvaća neposredni odgojno-obrazovni rad sa učenicima u trajanju od pet stati dnevno te vrijeme prihvata učenika.

(2) Za prihvat učenika škola je dužna organizirati dežurstvo učitelja razredne nastave (n u nastavku teksta: učitelj).

(3) Jedan sat programa produženog boravka traje šezdeset minuta.

Članak 6.

(1) Polaznici produženog boravka uključuju se u produženi boravak na osnovi zahtjeva roditelja.

(2) Kriteriji za upis ostvaruju se na način da za svaku utvrđenu prednost učenik ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici:

|  |  |  |
| --- | --- | --- |
| R.BR. | KRITERIJ ZA BODOVANJE | BROJ BODOVA |
| 1. | učenik zaposlenog samohranog roditelja | 25 |
| 2. | učenik roditelja žrtava i invalida domovinskog rata, hrvatskih branitelja i dragovoljaca Domovinskog rata | 25 |
| 3. | učenik iz jednoroditeljske obitelji sa zaposlenim roditeljem ili redovnim studentom | 20 |
| 4. | učenik čija su oba roditelja zaposlena | 20 |
| 5. | učenik s teškoćama u razvoju | 5 |
| 6. | učenik u udomiteljskoj obitelji, bez roditelja ili odgovarajuće roditeljske skrbi | 5 |
| 7. | učenik iz obitelji s troje ili više djece školske dobi | 5 |
| 8. | učenik roditelja koji prima dječji doplatak | 5 |

III. OPSEG PRODUŽENOG BORAVKA I SREDSTVA ZA FINANCIRANJE USLUGE ŠKOLE I MJERILA ZA NAPLATU USLUGE

Članak 7.

Produženi boravak organizirat će se u dvije skupine u svakoj školi navedenoj u članku 1. ove Odluke.

Članak 8.

(1) Program produženog boravka provode zaposlenici škole, na svakoj školi iz članka 1. ove Odluke po dva učitelja koji sa školom sklapaju ugovor o radu na neodređeno vrijeme te imaju ista prava i obveze kao i drugi učitelji zaposleni u školi.

(2) Sredstva za financiranje rada učitelja iz stavka 1. ovoga članka koji izvode program produženog boravaka u školama navedenim u članku 1. ove Odluke osiguravaju se u Proračunu Grada Požege, kroz razdjel Upravnog odjela za društvene djelatnosti Grada Požege (u nastavku teksta: nadležni Upravni odjel).

(3) Plaće i ostala materijalna prava učitelja u produženom boravku obračunava škola sukladno aktima odnosno kolektivnom ugovoru za zaposlene u osnovnoškolskim ustanovama.

(4) Plaća se isplaćuje mjesečno školi, sukladno zahtjevima odnosno računima škola, do petnaestog u mjesecu za prethodni mjesec.

Članak 9.

(1) Škole navedene u članku 1. ove Odluke mogu organizirati produženi boravak (uz skupine određene člankom 7. ove Odluke), u još jednoj dodatnoj skupni ukoliko za to postoji iskazani interes roditelja.

(2) U svezi navedenog, škole su dužne podnijeti obrazloženi zahtjev Upravnom odjelu radi formiranja dodatne skupne produženog boravaka, i to najkasnije trideset dana prije početka svake školske godine.

(3) O zahtjevu iz stavka 2. ovoga članka odlučuje Gradonačelnik Grada Požege donošenjem posebne odluke koja se donosi za jednu školsku godinu.

(4) S učiteljem u dodatnoj skupini produženog boravka zasniva se radni odnos na određeno vrijeme (od početka do završetka nastavne godine, sukladno odluci koju donosi ministar znanosti i obrazovanja).

(5) Sredstva za financiranje rada učitelja u dodatnoj skupini osigurava se u Proračunu Grada Požege, kroz razdjel nadležnog Upravnog odjela, a pravo na plaću i ostala materijala prava ostvaruje sukladno članku 8. stavku 3. ove Odluke.

Članak 10.

(1) Postupak zaprimanja i obrade zahtjeva za upis djece u program produženog boravka provodi Povjerenstvo za upis učenika u produženi boravak (u nastavku teksta: Povjerenstvo) koje se osniva u svakoj školi iz članka 1. ove Odluke.

(2) Školski odbor iz svake škole iz članka 1. ove Odluke imenuje predsjednika i četiri člana Povjerenstva koji se biraju iz reda učitelja, stručnih suradnika i administrativnih radnika škole, na mandat od dvije godine.

(3) Povjerenstvo radi na sjednicama koje saziva predsjednik, a o tijeku sjednice vodi se zapisnik.

(4) Rad Povjerenstva nadzire Ravnatelj škole (u nastavku teksta: ravnatelj).

(5) Povjerenstvo odlučuje o zahtjevima za upis djece u produženi boravak na temelju analize dostavljene dokumentacije.

(6) Povjerenstvo je dužno po zaključenju roka za podnošenje prijava dostaviti podatke ravnatelju.

(7) Na temelju dostavljenih podataka Povjerenstva, ravnatelj donosi pojedinačna rješenja o upisu djece u produženi boravak, na osnovu kojih se izrađuju rezultati upisa u obliku liste.

Članak 11.

(1) Roditelji, korisnici usluge financiraju troškove prehrane učenika te ostale troškove produženog boravaka.

(2) Cijenu usluge za roditelja, korisnika usluge utvrđuje Školski odbor.

(3) Cijena usluge iz stavka 1. ovoga članka uključuje troškove prehrane te ostale troškove produženog boravaka.

(4) Škola s roditeljem, korisnikom usluge sklapa ugovor kojim reguliraju međusobna prava i obveze.

Članak 12.

Cijena usluge iz članka 8. ove Odluke smanjuje se za roditelja, korisnika usluge za iznos dnevnog troška prehrane u slučaju kada učenik izostaje iz škole zbog bolesti više od deset dana, o čemu roditelj, korisnik usluge pravovremeno obavještava školu i dostavlja liječničku potvrdu.

Članak 13.

(1) Roditelj, korisnik usluge cijenu usluge plaća na žiro-račun škole.

(2) Škola ispostavlja račun svakom roditelju, korisniku usluge najkasnije do desetog u tekućem mjesecu za prethodni mjesec, na temelju mjesečne evidencije o prisutnosti učenika.

(3) Roditelj, korisnik usluge dužan je platiti cijenu usluge na temelju računa iz stavka 2. ovoga članka najkasnije u roku deset dana od dana primitka računa.

IV. ZAVRŠNE ODREDBE

Članak 14.

Stupanjem na snagu ove Odluke prestaje važiti Odluka o provođenju produženog boravka u gradskim osnovnim školama (Službene novine Grada Požege, broj: 15/17., 15/18. i 10/20.).

Članak 15.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. OŠ Antuna Kanižlića, Antuna Kanižlića 2, 34000 Požega
2. OŠ Dobriše Cesarića, Slavonska 2, 34000 Požega
3. OŠ Julija Kempfa, Dr. Franje Tuđmana 2, 34000 Požega
4. Upravnom odjelu za financije, ovdje
5. Upravnom odjelu za društvene djelatnosti, ovdje
6. Pismohrani.

O b r a z l o ž e n j e

uz Odluku o izmjeni Odluke o provođenju produženog boravka u gradskim osnovnim školama

1. UVOD I PRAVNA OSNOVA

Produženi boravak je oblik neposrednog odgojno-obrazovnog rada namijenjen učenicima razredne nastave s organiziranim boravkom, prehranom i učenjem u prostorima škole nakon završetka ili prije početka nastave, za vrijeme trajanja nastave u školskoj godini, a Grad Požega u suradnji sa gradskim školama od jeseni 2011. godine organizira produženi boravak djece u školama.

Pravna osnova za donošenje ove Odluke je u:

1) Zakonu o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), u članku 19.a kojim je propisao da jedinica lokalne samouprave u svom samoupravnom djelokrugu obavlja poslove od lokalnog značaja kojima se neposredno ostvaruju potreba građana (i to osobito) na području odgoja i obrazovanja;

2) članku 143. stavku 6. točki 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182)., [94/13](http://www.zakon.hr/cms.htm?id=480)., 152/14., 7/17., 68/18., 98/19. i 64/20.) kojim je propisano da jedinica lokalne samouprave može utvrditi šire javne potrebe u osnovnom školstvu, te tako i produženi boravak koji je utvrđen kao javna potreba za čiju provedbu se sredstva mogu osigurati u proračunu jedinica lokalne samouprave. nastave.

3) odredbama Državnog pedagoškog standarda osnovnoškolskog sustava odgoja i obrazovanja (Narodne novine, broj: 63/08. i 90/10.),

4) odredbama Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (Narodne novine, broj:124/09. i 73/10.)

5) članku 39. stavku 1. podstavku 3. Statuta Grada Požege (Službene novine Grada Požege, broj: 2/21.) kojim je propisno da Gradsko vijeće Grada Požege donosi odluke i druge opće akte kojima se uređuju pitanja iz samoupravnog djelokruga Grada Požege.

II. SADRŽAJ ODLUKE

Upis djece u program produženog boravka provodi se prema Planu upisa što ga za svaku školsku godinu donosi Školski odbor uz suglasnost Grada Požege kao osnivača.

Polaznici produženog boravka u formiranoj odgojno-obrazovnoj skupini su učenici iz prvih i drugih razreda, koji polaze razrednu nastavu u jutarnjoj smjeni. Produženi boravak organizirat će se u dvije skupine u svakoj školi, sukladno Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi i Državnom pedagoškom standardu. Po dva učitelja koji sa školom sklapaju ugovor o radu na neodređeno vrijeme imaju ista prava i obveze kao i drugi učitelji zaposleni u školi.

Gradske osnovne škole, uslijed povećanog iskazanog interesa roditelja za produženi boravak mogu organizirati produženi boravak u još jednoj odgojno-obrazovne skupini (uz dvije redovne). U svezi navedenog škole su dužne podnijeti obrazloženi zahtjev Gradu Požegi o kojem odlučuje Gradonačelnik Grada Požege posebnom odlukom, a koja se donosi isključivo za jednu školsku godinu. S učiteljem u dodatnoj skupini produženog boravka zasniva se radni odnos na određeno vrijeme, a pravo na plaću i ostala materijala prava ostvaruje sukladno aktima odnosno kolektivnom ugovoru za zaposlene u osnovnoškolskim ustanovama.

Postupak zaprimanja i obrade zahtjeva za upis djece u programa Produženog boravka provodi Povjerenstvo za upis djece. Povjerenstvo za upis djece odlučuje o zahtjevima za upis djece u produženi boravak na temelju analize dostavljene dokumentacije te je dužno po zaključenju roka za podnošenje prijava dostaviti podatke ravnatelju. Na temelju dostavljenih podataka Povjerenstva za upis djece, ravnatelj donosi pojedinačna rješenja o upisu djece u Dječji vrtić, na osnovu kojih se izrađuju rezultati upisa u obliku liste.

Sredstva za financiranje rada učitelja koji izvode program produženog boravaka osigurava se u Proračunu Grada Požege, kroz razdjel Upravnog odjela za društvene djelatnosti.

Kriteriji za upis ostvaruju se na način da za svaku utvrđenu prednost učenik ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici:

|  |  |  |
| --- | --- | --- |
| R.BR. | KRITERIJ ZA BODOVANJE | BROJ BODOVA |
| 1. | učenik zaposlenog samohranog roditelja | 25 |
| 2. | učenik roditelja žrtava i invalida domovinskog rata, hrvatskih branitelja i dragovoljaca Domovinskog rata | 25 |
| 3. | učenik iz jednoroditeljske obitelji sa zaposlenim roditeljem ili redovnim studentom | 20 |
| 4. | učenik čija su oba roditelja zaposlena | 20 |
| 5. | učenik s teškoćama u razvoju | 5 |
| 6. | učenik u udomiteljskoj obitelji, bez roditelja ili odgovarajuće roditeljske skrbi | 5 |
| 7. | učenik iz obitelji s troje ili više djece školske dobi | 5 |
| 8. | učenik roditelja koji prima dječji doplatak | 5 |